ИНСТРУКЦИЯ ЗА ПОПЪЛВАНЕ НА ФОРМА ЗА НАБЛЮДЕНИЕ И ОЦЕНКА НА ПРОЕКТИ

ПО

ПОДМЯРКА 6.1 "СТАРТОВА ПОМОЩ ЗА МЛАДИ ЗЕМЕДЕЛСКИ СТОПАНИ" ОТ ПРОГРАМАТА ЗА РАЗВИТИЕ НА СЕЛСКИТЕ РАЙОНИ 2014 - 2020 Г.

Бенефициентите представят форма за наблюдение и оценка по подмярка 6.1 съгласно образеца към искането за плащане, като попълват всички посочени задължителни полета.

1. **Юридически статут на бенефициента.**

Задължително се отбелязва точния статут на бенефициента, а именно дали е физическо лице – Земеделски стопанин, ЕТ или ЕООД.

1. **Възраст**

Задължително се отбелязва възрастта на бенефициента - физическо лице или на собсвтеника и управителя на предприятието на едноличния търговец /ЕТ/, когато бенефициент е ЕТ, или на собственика и управителя на дружеството, когато бенефициент е ЕООД.

1. **Пол**

Задължително се отбелязва със знак „Х” или „V”пола на бенефициента - физическо лице или на собсвтеника и управителя на предприятието на едноличния търговец /ЕТ/, когато бенефициент е ЕТ, или на собственика и управителя на дружеството, когато бенефициент е ЕООД.

1. **Участие на бенефициента ( ФЛ / собственика и управителя на ЕТ / ЕООД) в обучение по подмярка 1.1 "Професионално обучение и придобиване на умения" от ПРСР 2014-2020 при подаване на проектното предложение**

Със знак „Х” или „V” в полето след „ДА или НЕ” задължително се отбелязва обстоятелството дали бенефициентът е участвал в обучение по подмярка 1.1 "Професионално обучение и придобиване на умения" от ПРСР 2014-2020.

**4.1. Образование/квалификация на бенефициента**

Със знак „Х” или „V” в съответните полета задължително се отбелязват обстоятелствата по отношение на вида на образованието и образователната степен на бенефициента ( ФЛ / собстеника и управителя на ЕТ / ЕООД), както и дали е участвал в обучение по подмярка 1.1 "Професионално обучение и придобиване на умения" от ПРСР 2014-2020 към датата на подаванена искането за плащане.

1. **Размер на стопанството**

Бенефициентът задължително попълва полето, като посочва стандартен производствен обем (СПО) и размера на ползваните площи на цялото земеделско стопанство към датата на подаване на проектното предложение и към датата на подаване на искането за плащане, изчислени съгласно „Таблица за изчисляване на икономическия размер на стопанството” – част от Насоките за кандидатстване.

Бенефициентът задължително попълва и общия размер на използваните земеделски площи в ха към датата на подаване на проектното предложение и към датата на подаване на искането за плащане.

1. **Географско разположение на имотите на стопанството**
   1. **Растениевъдство**

*В този раздел се попълва информация за цялото стопанство.*

Бенефициентът задължително попълва полетата в таблицата, като за всяко отделно землище попълва редове „Имот 1“, „Имот 2“, „Имот 3“ и т. н. и посочва общия обем площи в ха и отбелязва ЕКАТТЕ на съответното населено място, в чието землище се намират площите на земеделското стопанство. При повече на брой землища, кандидатът/ползвателят може да добави нови редове в таблицата.

* 1. **Животновъдство - местоположение на животновъдния обект/и**

*В този раздел се попълва информация за цялото стопанство.*

Бенефициентът задължително попълва полетата в таблицата, като за всеки отделен животновъден обект попълва редове „Имот 1“, „Имот 2“ и т. н. и посочва номера на имота, в които е разположен животновъдния обект и отбелязва ЕКАТТЕ на съответното населено място, в чието землище се намира животновъдния обект. При повече на брой животновъдни обекти, кандидатът/ползвателят може да добави нови редове в таблицата.

1. **Земеделско производство в рамките на проекта**

*В този раздел се попълва информация за производството в цялото земеделско стопанство.*

В табл. „Растениевъдство“ се посочва информация за вида на отглежданата култура, както и площта в ха, върху която се отглежда всяка култура.

В табл. „Животновъдство“ се посочва информация за вида на отглежданите животни, като в зависимост от това за какъв вид продукция се отглеждат, се отбелязва в колона „Индикация“ вида на производството. В колони „За месо“, „За мляко“, „За яйца“ се посочва вида на селскостопанската продукция произвеждана от определения вид животно, като могат да се посочат повече от един вид селскостопанска продукция. При отглеждане на пчелни семейства и птици – родителско направление и калифорнийски червеи е допустимо да няма отбелязване в посочените колони.

1. **Среден списъчен брой на наетите лица по трудово правоотношение в стопанството на кандидата**

Бенефициентът задължително попълва полетата в таблицата, като посочва информация за наетите лица „Мъже“ и/или „Жени“ и отбелязва техният брой в клетките „под 40 г.“ и/или „над 40 г.“.

Тази информация се попълва за всеки отделен ред в таблицата, съответно „Средносписъчен брой на персонала” към месеца предхождащ датата на подаване на проектното предложение и за периода от една година спрямо месеца, предхождаш подаването на искането за второ плащане.

1. **Осъществена инвестиция в ДМА / ДНМА**

Бенефициентът задължително описва в свободен текст в съответното поле осъществената по проекта инвестиция в ДМА / ДНМА.

Бенефициентът записва датата на попълване, имената си и полага подпис и печат (ако е наличен такъв).